《与陆无蹇宿资庆寺》
明代·蔡羽

空壁闻啼鸟，云深冷石房。
春随落花去，人自采茶忙。
叶暗翻经落，泉虚点《易》床。
陆郎谿壑主，假榻久何妨。

作者简介：（?—1541） 明苏州府吴县人，字九逵，以居洞庭西山，称林屋山人，又称左虚子。乡试十四次皆落第，由国子生授南京翰林孔目。好古文，师法先秦、两汉，自视甚高，所作洞庭诸记，欲与柳宗元争胜。有《林屋集》、《南馆集》。